Landsretten har afvist anke i byrettens sag om tvist vedr. 3 udendørs siloer
Ret: Vestre Landsret (2. instans)
Faggruppe: Civilsag — Småsag
Sagsemner: Køb;
Retspleje og civilproces;

VESTRE LANDSRET
DOM

afsagt den 17. maj 2021

Sag BS-8701/2021-VLR
(14. afdeling)

SP Invest ApS
(advokat Keld Frederiksen)

mod

Gårestrup Vestergaard A/S
(advokat Jonas Rubien)

Retten i Herning har den 15. februar 2021 afsagt dom i 1. instans (sag BS-
26907/2020-HER).

Landsdommerne John Lundum, Hanne Aagaard og Karen Laursen (kst.) har
deltaget i ankesagens afgørelse.

Sagen har været behandlet efter retsplejelovens kapitel 39 om behandling af
sa-ger om mindre krav (småsager).

Ved byrettens dom blev SP Invest ApS dømt til at betale 43.750 kr. med
proces-rente fra den 3. juli 2020.

I ankestævningen har SP Invest ApS nedlagt samme påstand som for byretten.

Gårestrup Vestergaard A/S har nedlagt påstand om, at ankesagen afvises i
med-før af retsplejelovens § 368 a, stk. 1, subsidiært stadfæstelse.

Landsretten har indhentet parternes bemærkninger til spørgsmålet om afvis-
ning af ankesagen i medfør af retsplejelovens § 368 a.



2

Landsrettens begrundelse og resultat:
Efter en gennemgang af sagens dokumenter og den forklaring, der blev
afgivet under hovedforhandlingen af sagen i byretten, parternes synspunkter
og by-retsdommens begrundelse er landsretten enig i byrettens vurdering
såvel med hensyn til sagens beviser som til de retlige spørgsmål i sagen.

For landsretten har SP Invest ApS nedlagt samme påstand og gjort de samme
synspunkter gældende til støtte for påstanden som for byretten. Det er
endvide-re oplyst, at bevisførelsen under hovedforhandlingen i ankesagen vil
bestå i vidneførsel og supplerende spørgsmål til skønsmanden. Dette ændrer
dog ikke ved landsrettens vurdering af byrettens dom.

Da landsretten som tidligere anført er enig i byrettens vurdering af beviserne i
sagen og er enig i resultatet vedrørende de retlige spørgsmål, sagen rejser, er
der under de ovenfor nævnte omstændigheder ikke udsigt til, at ankesagen vil
få et andet udfald end i byretten.

Da der ikke i øvrigt er grunde, der taler for, at sagen skal behandles i to
instan-ser, afviser landsretten sagen i medfør af retsplejelovens § 368 a.

Efter sagens udfald skal SP Invest ApS i sagsomkostninger for landsretten
beta-le 2.000 kr. til Gårestrup Vestergaard A/S. Beløbet er til dækning af
udgifter til advokatbistand ekskl. moms. Ud over sagens værdi har landsretten
lagt vægt på, at anken er afvist efter retsplejelovens § 368 a.

THI KENDES FOR RET:

Denne ankesag afvises.

I sagsomkostninger for landsretten skal SP Invest ApS inden 14 dage betale
2.000 kr. til Gårestrup Vestergaard A/S. Beløbet forrentes efter rentelovens §
8 a.